Document ID: 31991R1579

ΚΑΝΟΝΙΣΜΟΣ ( ΕΟΚ ) αριθ . 1579/91 ΤΗΣ ΕΠΙΤΡΟΠΗΣ της 11ης Ιουνίου 1991 που τροποποιεί τους κανονισμούς ( ΕΟΚ ) αριθ . 3540/85 και ( ΕΟΚ ) αριθ . 1561/90 όσον αφορά ορισμένα μεταβατικά μέτρα για τα πίσα, τα κουκιά, τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 3 παράγρφος 7,
τον κανονισμό ( ΕΟΚ ) αριθ . 1789/89 του Συμβουλίου της 19ης Ιουνίου 1989 που τροποποιεί τον κανονισμό ( ΕΟΚ ) αριθ . 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα ( 3 ), και ιδίως το άρθρο 2,
Εκτιμώντας :
ότι, με τον κανονισμό ( ΕΟΚ ) αριθ . 1789/89, το Συμβούλιο αποφάσισε την ενίσχυση και την απλούστευση των ελέγχων - ότι οι τροποποιήσεις αυτές πρέπει να έχουν ως αποτέλεσμα, ιδίως, τη θέσπιση καθεστώτος έγκρισης των πρώτων αγοραστών το οποίο συμβάλει στην κατάργηση ορισμένων διοικητικών εγγράφων, όπως το πιστοποιητικό αγοράς στην ελάχιστη τιμή -
ότι η άμεση θέσπιση του καθεστώτος έγκρισης σε συνδυασμό με την κατάργηση του πιστοποιητικού αγοράς στην ελάχιστη τιμή πρόκειται να επιφέρουν σημαντικότατες τροποποιήσεις των διοικητικών διαδικασιών και ότι είναι σκόπιμο να διατηρηθούν προσωρινά οι ισχύουσες διαδικασίες, σε αναμονή της επινόησης νέου συστήματος πλήρως ανταποκρινόμενου όσον αφορά αυτό το σημείο, στις κατευθύνσεις που εξέδωσε το Συμβούλιο - ότι, εξάλλου, την 1η Φεβρουαρίου 1991, η Επιτροπή διαβίβασε στο Συμβούλιο έγγραφο προβληματισμού για την εξέλιξη και το μέλλον της κοινής γεωργικής πολιτικής στο οποίο προβλέπονται κατευθύνσεις που είναι δυνατόν να επιφέρουν ουσιαστικές τροποποιήσεις του ισχύοντος συστήματος από την περίοδο εμπορίας 1992/93, γεγονός που ενδέχεται να επηρεάσει μάλλον τα πίσα, κουκιά, φούλια και γλυκά λούπινα -
ότι πρέπει, συνεπώς, να τροποποιηθεί ο κανονισμός ( ΕΟΚ ) αριθ . 3540/85 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2249/90 ( 5 ), καθώς και ο κανονισμός ( ΕΟΚ ) αριθ . 1561/90 της Επιτροπής ( 6 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 6 παράγραφος 2 του κανονισμού ( ΕΟΚ ) αριθ . 3540/85, το τρίτο εδάφιο αντικαθίσταται από το ακόλουθο κείμενο :
"Η διάρκεια ισχύος αυτού του πιστοποιητικού είναι 24 μήνες και αρχίζει τον μήνα μετά τον μήνα κατά τον οποίο εκδόθηκε . Σε κάθε περίπτωση, τα πιστοποιητικά είναι δυνατόν να χρησιμοποιούνται μόνον για αίτηση χορήγησης ενίσχυσης για τα πίσα, τα κουκιά, τα φούλια και τα γλυκά λούπινα που έχουν εισαχθεί στην επιχείρηση των εγκεκριμένων χρηστών και των οποίων η ταυτότητα έχει προσδιορισθεί το αργότερο στις 30 Ιουνίου 1992 ." Άρθρο 2 Στο άρθρο 2, τρίτο εδάφιο του κανονισμού ( ΕΟΚ ) αριθ . 1561/90, η δεύτερη περίπτωση διαγράφεται . Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 11 Ιουνίου 1991 .

Labels: 17
5